Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
VÝZVA na predloženie ponuky
Zadávanie zákazky podľa §9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

I. NÁZOV, ADRESA A KONTAKTNÉ MIESTO VEREJNÉHO OBSTARÁVATEĽA 
Názov organizácie: Mesto Dunajská Streda
Adresa organizácie: Hlavná 50/16, 929 01 Dunajská Streda
IČO: 00305383
Krajina: Slovenská republika 
Internetová adresa organizácie: www.dunstreda.sk 
Adresa profilu verejného obstarávateľa: www.dunstreda.sk ->  Otvorené mesto -> Profil verejného obstarávateľa
Kontaktné miesto: Mesto Dunajská Streda, Hlavná 50/16, 929 01 Dunajská Streda (podateľňa, sekretariát MsÚ Dunajská Streda, prvé poschodie, kanc. č. 218)
Kontaktná osoba: Ing. Zoltán Zalaba, Mgr. Marián Herceg
E-mail: zoltan.zalaba@dunstreda.eu, marian.herceg@dunstreda.eu 
Ďalšie informácie možno získať na adrese a kontaktnom mieste uvedenom v tomto bode výzvy. 

II. OPIS 
Názov zákazky: Zabezpečenie služieb v oblasti verejných obstarávaní na rok 2014 pre mesto Dunajská Streda
Druh zákazky: Služby 
Hlavné miesto poskytovania služieb: Mesto Dunajská Streda, Hlavná 50/16, 929 01 Dunajská Streda
Kód CPV: 79418000-7 Poradenské služby pre obstarávanie.
Opis zákazky: 
Predmetom zákazky je poskytovanie odborných poradenských služieb pri zabezpečení verejného obstarávania v zmysle príslušných ustanovení zákona č. 25/2006 Z.z. v aktuálnom znení a komplexné zabezpečenie  procesov verejných obstarávaní pre mesto Dunajská Streda na rok 2014.

Poskytovanie služieb zahŕňa najmä: 
•	výber metódy zadávania zákazky, 
•	definovanie predmetu zákazky,
•	vypracovanie harmonogramu verejného obstarávania,
•	stanovenie predpokladanej hodnoty zákazky,
•	stanovenie stratégie verejného obstarávania,
•	vypracovanie oznámenia o vyhlásení verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie súťažných podkladov a ich príloh (opis predmetu zákazky, spracovanie obsahu podkladov, určenie kritérií výberu),  v spolupráci s príslušnými odbormi/oddeleniami/referátmi verejného obstarávateľa (podkladmi sú najmä technická špecifikácia predmetu zákazky, obchodné podmienky, požiadavky verejného obstarávateľa smerujúce k určeniu podmienok účasti a k spôsobu vyhodnotenia ponúk), 
•	vypracovanie vyhlásenia o nestrannosti a dôvernosti spracúvaných informácií (mlčanlivosť o obsahu súťažných podkladov),
•	vypracovanie výzvy na predkladanie ponúk a jej zaslanie do relevantného vestníka,
•	zaslanie výziev na predloženie cenových ponúk spolu s prílohami jednotlivým uchádzačom (buď elektronicky, poštovou alebo inou službou),
•	evidencia žiadosti o účasť, evidencia záujemcov, 
•	vypracovať a včas poskytnúť verejnému obstarávateľovi Informáciu týkajúcu sa splnenia povinnosti podľa §41 ods1 zákona NR SR č. 25/2006 o verejnom obstarávaní v znení neskorších predpisov,
•	vypracovanie menovacích dekrétov pre členov komisie na vyhodnotenie ponúk, čestných vyhlásení členov komisie a hodnotiacich hárkov (ak to druh verejného obstarávania vyžaduje) na základe určenia členov komisie zo strany verejného obstarávateľa, 
•	účasť pri vyhodnocovaní ponúk ako člena komisie bez hlasovacieho práva na základe menovacieho dekrétu člena komisie a kontrola predložených ponúk členom komisie, 
•	spracovanie záznamu (zápisnice, prezenčnej listiny) z otvárania ponúk vrátane prezenčných listín, vypracovanie sprievodných listov k zaslaniu záznamu z otvárania ponúk uchádzačom, zaslanie záznamu z otvárania ponúk uchádzačom, kontrola oprávnenia zúčastniť sa otvárania ponúk
•	vyhodnotenie splnenia podmienok účasti na základe predložených žiadostí o účasť alebo ponúk, spracovanie záznamu (zápisnice, prezenčnej listiny) o splnení podmienok účasti vo verejnom obstarávaní a vypracovanie oznámenia o vylúčení vylúčeným uchádzačom, zaslanie jednotlivých záznamov či oznámení všetkým uchádzačom,
•	spracovanie a zaslanie žiadostí o vysvetlenie a doplnenie ponúk v prípade potreby vysvetlenia a doplnenia ponúk zo strany uchádzačov a vyhodnotenie odpovedí na žiadosť o vysvetlenie a doplnenie ponúk,
•	spracovanie zápisnice o vyhodnotení ponúk, 
•	spracovanie dokumentácie súvisiacej so žiadosťami o nápravu, resp. námietok a jej zaslanie uchádzačovi/uchádzačom, komplexné riešenie podanej námietky, 
•	vypracovanie oznámenia o úspešnosti, neúspešnosti, resp. vylúčení ponúk a jeho zaslanie uchádzačom, 
•	vypracovanie a odoslanie oznámenia o výsledku verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie oznámenia o výsledku verejného obstarávania a jeho zaslanie všetkým uchádzačom,
•	príprava podkladov na realizáciu elektronickej aukcie a odkomunikovať s členmi hodnotiacej komisie základné parametre elektronickej aukcie,
•	účasť na každej elektronickej aukcii vykonávanej verejným obstarávateľom,
•	v prípade podania námietky proti výsledku e-aukcie, resp. v prípade sporných otázok ohľadom priebehu resp. výsledku e-aukcie komunikovať s jednotlivými uchádzačmi,
•	príprava podkladov na archiváciu,
•	v prípade potreby zabezpečiť všetky úkony potrebné na predĺženie lehoty viazanosti ponúk,
•	poskytnúť patričnú súčinnosť pri výkone predbežnej finančnej kontroly MsÚ DS v súvislosti s vykonanými verejnými obstarávaniami,
•	do 14 dní od ukončenia verejného obstarávania (nadobudnutie účinnosti príslušnej zmluvy, resp. vypracovanie objednávky) protokolárne odovzdať verejnému obstarávateľovi (Referátu verejného obstarávania, rozvojovej stratégie a štrukturálnych fondov MsÚ) kompletnú dokumentáciu týkajúcu sa ukončeného verejného obstarávania v 1 originálnej verzii spolu s registrom korešpondencie (vyhotoviť odovzdávací/preberací protokol obsahujúci presný popis všetkých odovzdávaných podkladov, či príloh a ich množstvo),
•	odovzdaná dokumentácia v zmysle predchádzajúceho bodu má byť opatrená podpismi všetkých osôb, ktorých sa daná dokumentácia, či príloha týka (súťažné podklady, podpisy členov hodnotiacej komisie, resp. prítomných uchádzačov na otváraní ponúk, všetka korešpondencia s uchádzačmi, atď). Všetka korešpondencia s uchádzačmi sa má uskutočniť buď v listinnej podobe (v takom prípade sa predkladá aj potvrdenie o doručení zásielky uchádzačovi – „doručenka“) alebo prostredníctvom elektronických komunikačných prostriedkov (e-mail), či osobným doručením (v takom prípade sa predkladá potvrdenie o osobnom doručení/prevzatí písomnosti),
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za každé vykonané verejné obstarávanie,
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za všetky vykonané verejné obstarávanie sumárne (na konci kalendárneho roku),
•	informovať a zaškoliť pracovníkov MsÚ o akejkoľvek novelizácii zákona NR SR č. 25/2006 o verejnom obstarávaní v znení neskorších predpisov,
•	poskytnúť patričnú súčinnosť pri všetkých kontrolách vykonávaných Úradom pre verejné obstarávanie, ministerstvami SR, či inými orgánmi, ktoré sú oprávnené kontrolovať celý proces verejného obstarávania (najmä v prípade projektov implementovaných z rozličných dotačných schém),
•	vypracovať súhrnné správy, ktoré je verejný obstarávateľ povinný zverejňovať na svojom webovom sídle v zmysle zákona NR SR č. 25/2006 Z.z. v znení neskorších predpisov,
•	viesť potrebné evidencie pre verejného obstarávateľa v zmysle zákona NR SR č. 25/2006 Z.z. v znení neskorších predpisov,
•	vedenie a aktualizácia profilu verejného obstarávateľa,
•	sledovanie zmlúv, ktorých platnosť a účinnosť je obmedzená za účelom iniciovania včasného nového verejného obstarávania,
•	kontrolovať správnosť informácií zverejnených v profile verejného obstarávateľa na webovom sídle www.dunstreda.sk,

III. ADMINISTRATÍVNE INFORMÁCIE 
Možnosť predloženia ponuky: 
Iba na celý predmet zákazky. 
Povoľuje sa predloženie variantných riešení: 
Nie. 
Jazyk ponuky: 
Ponuky sa predkladajú v slovenskom jazyku. 
Lehota na predkladanie ponúk: 
Dátum: 20.12.2013 do 8.30 hod.
Ponuky musia byť doručené na adresu a kontaktné miesto uvedené v bode I. tejto výzvy. Na obálku uviesť „NEOTVÁRAŤ  - Zabezpečenie služieb v oblasti verejných obstarávaní na rok 2014 pre mesto Dunajská Streda“ a identifikačné údaje uchádzača (Názov, sídlo, IČO).
Minimálna lehota, počas ktorej sú ponuky uchádzačov viazané: 28.02.2014.

IV. OBSAH PONUKY 
Ponuka predložená uchádzačom musí obsahovať: 
1.	Doklad o oprávnení podnikať v predmete zákazky (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra). Doklad o oprávnení podnikať nesmie byť starší ako tri mesiace ku dňu lehoty na predkladanie ponúk. 
2.	Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle §28 ods. 1 zákona o verejnom obstarávaní:
Uchádzač v ponuke predloží nasledujúce doklady , ktorými preukazuje technickú spôsobilosť
alebo odbornú spôsobilosť na dodanie predmetu zákazky podľa § 28 zákona o verejnom
obstarávaní:
a. Zoznam minimálne 3 zmluvných dodávok služieb rovnakého alebo podobného
charakteru a zložitosti ako je predmet zákazky, uskutočnených v predchádzajúcich 3
kalendárnych rokoch (2010, 2011, 2012). Za služieb podobného charakteru sa považuje vykonávanie verejných obstarávaní pre samosprávy s minimálne 20 000 obyvateľmi. 
      3.    Cenovú ponuku. (príloha č.1)
      4.   Platnú emailovú adresu, nakoľko komunikácia medzi verejným obstarávateľom a uchádzačom 
            bude prebiehať aj formou emailov.
Ponuka musí byť vypracovaná a predložená v jednej originálnej verzii. Za originál sa považuje aj úradne overená kópia.

V. KRITÉRIÁ VYHODNOTENIA PONÚK 
Kritérium na vyhodnotenie ponúk: Najnižšie jednotkové ceny s DPH (ak je uchádzač platcom DPH , navrhovanú zmluvnú cenu uvedie v zložení: navrhovaná zmluvná cena bez DPH, sadzba DPH a výška DPH , navrhovaná zmluvná cena včítane DPH , ak uchádzač  nie  je platcom  DPH , uvedie  navrhovanú  zmluvnú  cenu celkom . Na  skutočnosť, že nie je platcom DPH upozorní v ponuke)
na jednotlivé definované služby v oblasti verejného obstarávania. Váha jednotlivých typov služieb je nasledovná: 
Názov kritéria na vyhodnotenie ponúk	Váhovosť	
Zákazka podľa §9 ods.9 zákona	40%	
Podlimitná zákazka	40%	
Nadlimitná zákazka	10 %	
Príprava štvrťročnej správy o zákazkách  realizovaných podľa§9 ods.9 zákona	10%	

Víťazom verejnej súťaže sa stane uchádzač, ktorý dosiahne najväčší počet bodov podľa vyššie uvedeného kľúča.

VI. PODMIENKY TÝKAJÚCE SA ZMLUVY 
Doba dodania predmetu zákazky: 
Od 01.01.2014 do 31.12.2014
Typ zmluvy: 
Zmluva o poskytovaní služieb 

Obchodné podmienky: 
Predmet zákazky bude financovaný z rozpočtu mesta. Platby budú realizované formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 dní odo dňa doručenia daňového dokladu. Verejný obstarávateľ neposkytuje preddavok, ani zálohovú platbu.

Dátum zverejnenia výzvy: 16.12.2013
Termín predkladania ponúk: 20.12.2013

JUDr. Zoltán Hájos
primátor mesta